



***Doktori Iskola***

**Szentágothai János Idegtudományi Tagozat**

1085. Budapest, Üllői út 26.

**Feljegyzés**

**a Szentágothai János Idegtudományi Doktori Tagozat formális alakuló üléséről**

Az ülés időpontja: 2023. szeptember 25. 12.00 óra

Az ülés módja: Zoom

Résztvevők: Dr. Madarász Emília, a tagozat oktatási vezetője

Programvezetők: Dr. Sperlágh Beáta

Dr. Molnár Mária Judit

Dr. Lazáry Judit

Dr. Alpár Alán

Dr. Fekete Csaba

Dr. Kovács Tibor

Tagozatvezető: Dr. Bereczki Dániel

Bereczki Dániel köszöntötte a részvevőket és megjegyezte, hogy a tagozat alakuló ülésére tulajdonképpen a nyár elején már sor került, a Semmelweis Egyetem Doktori Iskolájának átalakulása előtti megbeszélésen. Megállapodtunk abban, hogy a Szentágothai János Idegtudományi Tagozat programjai a jövőben is együtt maradnak, és a doktori képzésben megszokott feladatokat a korábbi rendszernek megfelelően végzik.

A jelenlegi megbeszélés célja ezen korábbi megállapodás megerősítése, és a működéssel kapcsolatos egyéb ügyek megbeszélése.

Madarász Emília jelezte, hogy bár az oktatási felelősi feladat ellátását szívesen végzi, mégis időszerűnek tartja a feladat átadását a közeljövőben. A megbeszélés résztvevői megköszönték Madarász Emília munkáját, és megkérték arra, hogy a következő időszakban is lássa el ugyanezt a feladatot. A megbeszélés résztvevői méltányolták Madarász Emília kérését, és abban állapodtak meg, hogy próbálnak találni egy olyan munkatársat, aki egyrészt alkalmas az oktatási feladatokkal járó adminisztráció intézésére, másrészt alkalmas a PhD képzésben résztvevő személyekkel jó kapcsolat kialakítására is, mivel sok esetben az adott feladatok megvalósításához fontos volt a személyes kapcsolatokon alapuló megkeresés.

Sperlágh Beáta felvetette, hogy a korábbiakhoz hasonlóan most is javasolja a Doktori Iskola meglehetősen bürokratikus ügyintézési módjának egyszerűsítését, különösen a többször fölöslegesnek tűnő, sokfordulós aláírási körök redukálásával.

Ismét felvetette a PhD képzés során a követelményrendszerben a tudománymetriai feltételek áttekintését, lehetőség szerint összehangolását a jelenlegi nemzetközi szemlélettel.

Molnár Mária Judit felvetette a Semmelweis Egyetem Doktori Iskola honlapján a Szentágothai János Idegtudományi Tagozatról szereplő információk frissítésének időszerűségét, illetve többen hozzászóltak ahhoz, hogy az arra alkalmas oktatókat ambicionálni kellene témavezetői akkreditálásra.

Madarász Emília felvetette a képzés során a tudományos konferenciák akkreditációs folyamatának egyszerűsítését. Magas színvonalú szakmai konferencián való részvételéért a PhD hallgatóknak kreditpontot kellene kapniuk. A magas szakmai színvonalú szakmai konferenciákon való részvételnek a PhD hallgatók számára kredit ponttal történő elismerését a résztvevők egyhangúlag támogatták.

Madarász Emília felvetette, hogy amint már korábban is több alkalommal javasolta, elősegítené a PhD képzést más egyetemek idegtudományi doktori iskolái/programjai által meghirdetett tanfolyamok keresztakkreditálása. Javasolta, hogy az eljárás legyen automatikus: jelenleg a PhD hallgatónak igazolást kell hoznia a más oktatási intézményben történt tanfolyam elvégzéséről, és utólag kell kérnie a kredit pontok elfogadását.

Felvetődött a Szentágothai János Idegtudományi Tagozat adminisztrátorának a kérdése is: Őszi Alexandra a következő hetekben újabb anyai örömök elé néz, a Doktori Tagozat adminisztrációjával járó feladatokat valószínűleg nem fogja tudni kellő gyorsasággal és alapossággal ellátni.

Abban állapodtunk meg, hogy a 2023 októberére várható szülés időszakában a Neurológiai Klinika Titkársága segít az adminisztrációs ügyek intézésében, azt követően viszont megfontolandó, hogy praktikus okokból a Doktori Iskola adminisztrátoraként helyben dolgozó, könnyen elérhető kollégát kérjen majd fel a Tagozat a feladatra.

További megbeszélendő probléma, feladat nem jelentkezett. Megállapodtunk arról, hogy a nyári megbeszélésen született megállapodásunkat megerősítjük, és hogy az ülésről készült feljegyzést az ülésen résztvevők elektronikus formában kapják majd meg.

K. m. f.

Dr. Bereczki Dániel

egyetemi tanár, igazgató

tagozatvezető



Vezető: Dr. Bereczki Dániel, egyetemi tanár Ügyintéző: Őszi Alexandra

Tel: 210-0337 Fax: 210-1368 Tel: 210-0337 Fax: 210-1368

E-mail: bereczki.daniel@med.semmelweis-univ.hu E-mail:oszi.alexandra@med.semmelweis-univ.hu